Aida Qarifullina

Aida Qarifullina (tam adı: Aida Qarifullina, ; ) — Tatar əsilli rus opera sopranosu. 2013 Operaliya müsabiqəsinin qalibidir. Mariinsk Teatrı və Vyana Dövlət Operasında dəfələrlə səhnə almışdır. Decca Records ilə səsyazma müqaviləsi var.

 Həyatı 
250px|thumb|right|Aida Qarifullina və Robbi Vilyams 2018 FİFA Dünya Kuboku açılış mərasimində Angels mahnısını ifa edərkən.
Aida Qarifullina 1987-ci ildə Tatarıstan Respublikasının paytaxtı Kazanda tatar ailəsində"Aida Garifullina: My feeling after my appearance at the Opening Ceremony of the Universiade is beyond words ". 27th Summer Universiade in Kazan. anadan olmuşdur. Atası Emil Qarifullin, anası isə hazırda Sofiya Qobəydullina adına Müasir Musiqi Mərkəzinin direktoru, dirijor Leyla İldarovna Qarifullinadır. Uşaqlığının ilk illərindən anası onun musiqi duyumunun inkişafına təsir etmiş və musiqi karyerasının inkişafında həlledici rol oynamışdır. Aida 18 yaşında musiqi təhsili almaq üçün Nürnberqə getmişdir.

 Musiqi karyerası 

 İlk illəri 
2007-ci ildə Vyana Musiqi və Səhnə Sənəti Universitetində Klaudiya Viskanın sinfinə daxil olmuşdur. İki il sonra ilk çıxışını universitetin səhnələşdirdiyi Motsartın Hamı belə edir operasında Despina obrazı ilə reallaşdırmışdır.Listing  on the Wiener Staatsoper page for contracted singers, accessed December 1, 2014 (in German). 2010-cu ildə Moskvada keçirilən Müslüm Maqomayev müsabiqəsində qələbə qazanmışdır.Press release  on the 2013 Gala Concert featuring previous winners of the Muslim Magamaev International Singers contest, (accessed December 1, 2014). 2011-ci ildə məzun olduqdan sonra Şençjendə keçirilən 2011 Yay Universiada Oyunlarının bağlanış mərasimində və Kazanda Alessandro Safina ilə duet ifa etmişdir.

2012-ci ildə Qarifullina Londonda keçirilən XXX Yay Olimpiya Oyunlarında Rusiya evinin açılışında mahnı ilə çıxış etmişdir. Londonda ikən Sankt-Peterburqdakı Mariinsk Teatrının bədii direktoru Valeri Gergiyevlə tanış olmuşdur. 2013-cü ilin yanvarında ilk dəfə Mariinsk Teatrının səhnəsinə çıxmış və Motsartın opera-buffu hesab olunan Fiqaronun toyunda Suzanna rolunu canlandırmışdır. Sonralar o, repertuarına Gilda (Riqoletto) və Adina (Sevgi iksiri) obrazlarını da əlavə etmişdir.

İyul ayında Universiadanın səfiri kimi Kazanda 2013 Yay Universiada Oyunlarının açılış mərasimində ifa etmişdir. O, həmçinin Mariinsk Teatrının orkestri ilə "Mədəni Universiada"nın bağlanış mərasimində səhnə almışdır. Səhnə çıxışını Valeri Gergiyev idarə etmişdir.

 2013 Operaliya və sonrakı karyerası 
2013 Operaliya müsabiqəsində ilk mükafatını qazanan Aidanın karyerasında böyük sıçrayış yarandı. Müsabiqədə Nanetta (Falstaf), Qar Qız (Qar Qız), Suzanna (Fiqaronun toyu) və Cülyettanın (Kapuleti və Monteki) ariyaları ifa edilmişdi. Oktyabrda o, Tatarıstan Respublikasının əməkdar artisti fəxri adına və Tatarıstan Respublikası Prezidentinin Tərifnaməsinə layiq görüldü.

2013–2014-cü illərdə Aida Xose Karreras, Plaçido Dominqo və Dmitri Hvorostovski ilə yanaşı bir sıra önəmli səhnələrdə çıxış etmişdir. 2014-cü ildə Londonda Viqmor Hollda keçirilmiş Rozenblat konsertində iştirak etmişdir. 2015-ci ildə Decca Records ilə səsyazma müqaviləsi bağlamışdır.

2014/2015 mövsümünün başlaması ilə Vyana Dövlət Operası ansamblının üzvünə çevrilmişdir. O, 2016-cı il istehsalı Florens Foster Cenkins filmində fransız-amerikan soprano ulduzu Lili Ponsu canlandırmış və Delibin Lakme operasından "Zəng mahnısı"nı səsləndirmişdir. 2017-ci ilin fevralında Decca ilə öz adını daşıyan albom buraxdı; albom Kornelius Maysterin rəhbərlik etdiyi ORF Radio-Simfonik Orkestri ilə birgə ərsəyə ətirilmiş 15 ariyadan ibarətdir.

13 iyun 2018-ci ildə Qarifullina Moskvada Qırmızı meydanda keçirilən 2018 FİFA Dünya Kubokunun açılış mərasimində çıxış etmişdir. Onunla bərabər səhnə alanlar arasında Anna Netrebko, Xuan Dieqo Flores, Plaçido Dominqo və Valeri Gergiyevin rəhbərlik etdiyi Mariinsk Teatrının orkestri də var idi. 14 iyunda Aida Moskvanın Lujniki stadionunda keçirilmiş 2018 FİFA Dünya Kuboku açılış mərasimində ifa etmişdir. O, ingilis pop müğənnisi Robbi Vilyams ilə Angels mahnısını səsləndirmişdir.

 Repertuarı 
 Q. Donizetti — Don Paskuale, Norina
 Q. Donizetti — Sevgi iksiri, Adina
 P. Ötvöş — Üç bacı, İrina
 F. Halevi — Yəhudi qadın, Şahzadə Evdoksiya
 V. A. Motsart — Hamı belə edir, Despina
 V. A. Motsart — Don Covanni, Zerlina
 V. A. Motsart — Fiqaronun toyu, Suzanna
 V. A. Motsart — Sehrli fleyta, Pamina
 S. S. Prokofyev — Hərb və sülh, Nataşa Rostova
 C. Puççini — Bohema, Müzetta
 N. A. Rimski-Korsakov — Qızıl xoruz, Şamaxı çariçası
 C. Rossini — İtalyan qadın Əlcəzairdə, Elvira
 C. Verdi — Bal-maskarad, Oskar
 C. Verdi — Falstaf, Nannetta
 C. Verdi — Riqoletto, Gilda

 Diskoqrafiyası 
 Aida Qarifullina (2017)

 Mükafatları 
 ECHO Klassik mükafatı (2017)
 Beynəlxalq Plaçido Dominqo Operaliya Opera Müğənniləri Beynəlxalq müsabiqəsində birincilik (2013)
 Tatarıstan Respublikasının əməkdar artisti (2013)
 Tatarıstan Respublikası Prezidentinin Tərifnaməsi
 Müslüm Maqomayev I Beynəlxalq Vokalçılar Müsabiqəsinin laureatı (2010)
 "Akademik Vokal" nominasiyasında Çaliapin "İlin Səsi" (2001).

 İstinadlar